
26 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 604 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. 240982/21-12-2016 (Β' 
4398) απόφασης του Γενικού Γραμματέα της Απο¬ 
κεντρωμένης Διοίκησης Πελοποννήσου, Δυτ. Ελ¬ 
λάδας και Ιονίου περί έγκρισης Οργανισμού Εσω¬ 
τερικής Υπηρεσίας Δήμου Ναυπακτίας. 

2 Τροποποίηση της 4260/791/23-01-2012 (Β' 231) 
απόφασης του Γενικού Γραμματέα της Αποκε¬ 
ντρωμένης Διοίκησης Πελοποννήσου, Δυτ. Ελλά¬ 
δας και Ιονίου περί έγκρισης Οργανισμού Εσωτε¬ 
ρικής Υπηρεσίας Δήμου Αρχαίας Ολυμπίας. 


ΑΠΟΦΑΣΕΙΣ 

Αριθμ. 20832 _ (1) 

Τροποποίηση της αριθμ. 240982/21-12-2016 (Β' 
4398) απόφασης του Γενικού Γραμματέα της Απο¬ 
κεντρωμένης Διοίκησης Πελοποννήσου, Δυτ. Ελ¬ 
λάδας και Ιονίου περί έγκρισης Οργανισμού Εσω¬ 
τερικής Υπηρεσίας Δήμου Ναυπακτίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1 .Τις διατάξειςτου ν. 3852/2010 «Πρόγραμμα ΚΑΛΛΙ¬ 
ΚΡΑΤΗΣ» (Α' 87) και ιδίως των άρθρων 97 και 280. 

2. Τις διατάξεις του άρθρου 8 του π.δ. 139/2010 (Α' 232) 
Οργανισμός της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου. 

3. Τις διατάξεις του άρθρου 10 του ν. 3584/2007 (Α' 
143) και των π.δ. των 22/1990 (Α' 7) και 50/2001 (Α' 39), 
όπως ισχύουν, καθώς και την ισχύουσα νομοθεσία «περί 
αρμοδιοτήτων των Ο.Τ.Α. Α' βαθμού». 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 


5. Τις διατάξεις του άρθρου 28 του ν. 4325/2015 (Α' 
47) «Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση. Απο¬ 
κατάσταση αδικιών και άλλες διατάξεις», καθώς και του 
άρθρου 28Α του ίδιου νόμου, το οποίο προστέθηκε με 
το άρθρο 24 του ν. 4368/2016 (Α' 21) «Μέτρα για την 
επιτάχυνση του κυβερνητικού έργου και άλλες διατά¬ 
ξεις» και την Υ.Α. 15870/15-05-2017 (ΥΟΔΔ 250) του 
Υπουργού Εσωτερικών περί διορισμού Συντονιστή της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

6. Τις διατάξειςτου άρθρου 91 του ν. 4583/2018 (Α' 
212) «Κατάργηση των διατάξεων περί μείωσης των συ¬ 
ντάξεων, ενσωμάτωση στην Ελληνική Νομοθεσία της 
Οδηγίας 2016/97/ΕΕ του Ευρωπαϊκού Κοινοβουλίου και 
του Συμβουλίου της 20ής Ιανουάριου 2016 σχετικά με τη 
διανομή ασφαλιστικών προϊόντων και άλλες διατάξεις». 

7. Τα αριθ. πρωτ. 4947/24-01-2019 (ΑΔΑ: 615Ν465ΧΘ7- 
ΚΛΑ) και 1921/11.01.2019 (ΑΔΑ:9ΕΡ7465ΧΘ7-Π 16) έγ¬ 
γραφα του Υπουργείου Εσωτερικών, σχετικά με την 
παροχή οδηγιών για την εφαρμογή του άρθρου 91 του 
ν.45 83/2018. 

8. Την 140634/22-06-2017 (Β' 2208) απόφαση του 
Συντονιστή της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου περί μεταβίβασης 
δικαιώματος υπογραφής «Με εντολή Συντονιστή». 

9. Την 240982/21-12-2016 (Β' 4398) απόφαση του 
Γενικού Γραμματέα της Αποκεντρωμένης Διοίκησης 
Πελοποννήσου, Δυτ. Ελλάδας και Ιονίου περί έγκρισης 
Οργανισμού Εσωτερικής Υπηρεσίας Δήμου Ναυπακτίας. 

10. Την 43/28-01-2019 απόφαση του Δημοτικού Συμ¬ 
βουλίου του Δήμου Ναυπακτίας, αναφορικά με την τρο¬ 
ποποίηση του ΟΕΥ του Δήμου και σύσταση οργανικών 
θέσεων μονίμου προσωπικού, στο πλαίσιο του προγράμ¬ 
ματος «ΒΟΗΘΕΙΑ ΣΤΟ ΣΠΙΤΙ», αποφασίζουμε: 

Εγκρίνουμε την 43/28-01-2019 απόφαση του Δη¬ 
μοτικού Συμβουλίου Ναυπακτίας, αναφορικά με τρο¬ 
ποποίηση του ΟΕΥ του Δήμου και τροποποιούμε την 
240982/21-12-2016 (Β' 4398) απόφαση του Γενικού Γραμ¬ 
ματέα Αποκεντρωμένης Διοίκησης Πελοποννήσου, Δυ¬ 
τικής Ελλάδας και Ιονίου, σύμφωνα με τις διατάξεις του 
άρθρου 91 του ν. 4583/2018 (ΦΕΚ 212 Α’) για την ένταξη 

του Προγράμματος «Βοήθεια στο Σπίτι» σε οργανική μο¬ 
νάδα του Δήμου και με την πρόβλεψη, όπως παρακάτω: 

Άρθρο 10 

Αρμοδιότητες Διεύθυνσης Κοινωνικής 

Αλληλεγγύης και Κοινωνικών Υποθέσεων 
Στηνπαρ. α) Αρμοδιότητες Τμήματος Κοινωνικής Πολι¬ 
τικής προστίθεται νέο εδάφιο (Αρμοδιότητες εφαρμογής- 
υλοποίησης του προγράμματος «Βοήθεια στο σπίτι»). 

Άρθρο 19 

Οργανικές Θέσεις με σχέση εργασίας 

Δημοσίου Δικαίου 

Στο άρθρο αυτό γίνονται οι εξής τροποποιήσεις με την 
σύσταση νέων τακτικών οργανικών θέσεων, ως εξής: 

Στον Κλάδο ΠΕ: 

-ΠΕ ΨΥΧΟΛΟΓΩΝ 
ΥΠΑΡΧΟΥΣΕΣ ΘΕΣΕΙΣ: 1 
ΣΥΝΙΣΤΩΜΕΝΕΣ: 1 
ΣΥΝΟΛΟ: 2 

Στον Κλάδο ΤΕ: 

-ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
ΥΠΑΡΧΟΥΣΕΣ ΘΕΣΕΙΣ: 1 
ΣΥΝΙΣΤΩΜΕΝΕΣ: 3 
ΣΥΝΟΛΟ: 4 
-ΤΕ ΝΟΣΗΛΕΥΤΩΝ 
ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 3 
ΣΥΝΟΛΟ: 3 

ΣΥΝΟΛΟ ΣΥΝΙΣΤΩΜΕΝΕΣ ΤΕ: 6 

Στον Κλάδο ΔΕ: 

- ΔΕ ΝΟΣΗΛΕΥΤΩΝ 
ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 3 
ΣΥΝΟΛΟ: 3 

Στον Κλάδο ΥΕ: 

- ΥΕ ΟΙΚΟΓΕΝΕΙΑΚΩΝ ΒΟΗΘΩΝ 
ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 8 
ΣΥΝΟΛΟ: 8 

ΓΕΝΙΚΟ ΣΥΝΟΛΟ ΣΥΝΙΣΤΩΜΕΝΩΝ ΘΕΣΕΩΝ 18 

Μετά τις ανωτέρω τροποποιήσεις στον Οργανισμό 
Εσωτερικής Υπηρεσίας του Δήμου Ναυπακτίας τα τρο- 
ποποιηθέντα άρθρα και παράγραφοι θα έχουν ως εξής: 

Στο Άρθρο 10 

Αρμοδιότητες Διεύθυνσης Κοινωνικής 

Αλληλεγγύης και Κοινωνικών Υποθέσεων 
Η παράγραφος (α) Αρμοδιότητες Τμήματος Κοινωνι¬ 
κής Πολιτικής θα έχει ως εξής: 

(α) ΑρμοδιότητεςΤμήματος Κοινωνικής Πολιτικής (Αρ¬ 
μοδιότητες Σχεδιασμού/Συντονισμού/Παρακολούθησης 
Κοινωνικών Πολιτικών) 

1. Διεξάγει κοινωνικές έρευνες, σχεδιάζει, εισηγείται 
και μεριμνά για την εφαρμογή κοινωνικών πολιτικών 
ή συμμετέχει σε δράσεις που αποσκοπούν στην υπο¬ 
στήριξη και κοινωνική φροντίδα της βρεφικής και παι¬ 


δικής ηλικίας και της τρίτης ηλικίας, με την ίδρυση και 
λειτουργία παιδικών και βρεφονηπιακών σταθμών, βρε¬ 
φοκομεία, ορφανοτροφεία, κέντρα ανοικτής περίθαλψης 
και ημερήσιας φροντίδας, ψυχαγωγίας και αναψυχής 
ηλικιωμένων, γηροκομείων κ.λπ.). 

2. Σχεδιάζει, εισηγείται και μεριμνά για την εφαρμο¬ 
γή προγραμμάτων ή συμμετέχει σε προγράμματα και 
δράσεις για την ένταξη αθίγγανων, παλιννοστούντων 
ομογενών, μεταναστών, και προσφύγων στην κοινωνική, 
οικονομική και πολιτιστική ζωή της τοπικής κοινωνίας. 

3. Διεξάγει κοινωνικές έρευνες, σχεδιάζει, εισηγείται 
και μεριμνά για την εφαρμογή κοινωνικών πολιτικών 
που αφορούν την κοινωνική φροντίδα της οικογένειας, 
του παιδιού, των εφήβων, των ηλικιωμένων, των ατόμων 
με αναπηρία καθώς και ευπαθών κοινωνικών ομάδων. 

4. Σχεδιάζει, εισηγείται και μεριμνά για την εφαρμογή 
κοινωνικών πολιτικών ή συμμετέχει σε δράσεις που στο¬ 
χεύουν στην υποστήριξη και φροντίδα της υγείας των 
δημοτών με την ίδρυση και λειτουργία εγκαταστάσεων 
για την παροχή υπηρεσιών υγείας και την προαγωγή 
της ψυχικής υγείας (με τη δημιουργία δημοτικών και 
κοινοτικών ιατρείων, κέντρων αγωγής υγείας, κέντρων 
υποστήριξης και αποκατάστασης ατόμων με αναπηρία, 
κέντρων ψυχικής υγείας, κέντρων συμβουλευτικής στή¬ 
ριξης των θυμάτων της ενδοοικογενειακής βίας και βίας 
κατά συνοικούντων προσώπων και κέντρων πρόληψης 
κατά εξαρτησιογόνων ουσιών. 

5. Σχεδιάζει, εισηγείται και μεριμνά για την εφαρμογή 
προγραμμάτων και πρωτοβουλιών που στοχεύουν στην 
πρόληψη της παραβατικότητας στην περιοχή του Δή¬ 
μου, με τη δημιουργία Τοπικών Συμβουλίων Πρόληψης 
Παραβατικότητας. 

6. Μεριμνά για την προώθηση και ανάπτυξη του εθε¬ 
λοντισμού και της κοινωνικής αλληλεγγύης με τη δη¬ 
μιουργία τοπικών δικτύων κοινωνικής αλληλεγγύης, 
εθελοντικών οργανώσεων και ομάδων εθελοντών. 

7. Συντονίζει, παρακολουθεί και αξιολογεί την άσκηση 
Κοινωνικής Πολιτικής σε τοπικό επίπεδο (π.χ. μέσω της 
εκπόνησης και περιοδικής αναπροσαρμογής ενός «Το¬ 
πικού Συμφώνου Κοινωνικής Πολιτικής»). 

8. Οργανώνει, παρακολουθεί και αξιολογεί τη δικτύω¬ 
ση τοπικών φορέων Κοινωνικής Φροντίδας, όπως: 

- οι κοινωνικές υπηρεσίες του Δήμου 

- οι κοινωνικές υπηρεσίες των Νομικών Προσώπων 
του Δήμου 

- οι Μ.Κ.Ο 

- οι υπηρεσίες και δομές Κοινωνικής προστασίας της 
Περιφέρειας και του Κράτους 

- τα αντιπροσωπευτικά σώματα των ομάδων - χρηστών 

9. Η εφαρμογή προγράμματος εξωιδρυματικής προ¬ 
στασίας στα ηλικιωμένα άτομα της περιοχής του Δήμου 
Ναυπακτίας, ώστε αυτά να παραμένουν στην οικογένεια 
και στην κοινότητα, α) Παροχή υπηρεσιών για πρόληψη 
ή καταστολή βιολογικών, ψυχολογικών και κοινωνικών 
αναγκών καθώς και προβλημάτων υγείας των ηλικιωμέ¬ 
νων ατόμων του Δήμου. 

10. Η διαφώτιση και η συνεργασία του ευρύτερου κοι¬ 
νού και των ειδικών φορέων σχετικά με τα προβλήματα 
και τις ανάγκες των ηλικιωμένων και 

11. Η έρευνα σχετικών θεμάτων με τους ηλικιωμένους. 

Αρμοδιότητες Εποπτείας και Ελέγχου 

1. Χορηγεί άδεια ίδρυσης και λειτουργίας δημοτικών 
και ιδιωτικών παιδικών ή βρεφονηπιακών σταθμών. 

2. Ασκεί έλεγχο και εποπτεία στα ιδρύματα παιδικής 
προστασίας ιδιωτικού δικαίου (ιδιωτικοί παιδικοί σταθ¬ 
μοί) και ευθύνεται για τη λειτουργία των παιδικών εξοχών. 

3. Χορηγεί άδεια ίδρυσης και λειτουργίας ιδρυμάτων 
παιδικής πρόνοιας σε ιδιώτες, καθώς 

4. Ασκεί εποπτεία επί των φιλανθρωπικών σωματείων 
και ιδρυμάτων, εγκρίνει τον προϋπολογισμό τους και πα¬ 
ρακολουθεί και ελέγχει τις επιχορηγήσεις, που δίδονται 
σε νομικά πρόσωπα ιδιωτικού δικαίου με κοινωφελείς 
σκοπούς. 

5. Μεριμνά για το διορισμό των μελών διοικητικών 
συμβουλίων και εποπτεύει και ρυθμίζει θέματα λειτουρ¬ 
γίας ιδρυμάτων προστασίας και αγωγής οικογένειας του 
παιδιού, (όπως Κέντρων Παιδικής Μέριμνας, Παιδικών 
Σταθμών, Παιδικών Εξοχών, παραρτημάτων ΠΙΚΠΑ και 
ΚΕΠΕΠ). 

6. Χορηγεί άδεια ίδρυσης και λειτουργίας ιδιωτικών 
επιχειρήσεων περίθαλψης ηλικιωμένων ή ατόμων, που 
πάσχουν ανίατα από κινητική αναπηρία. 

7. Μεριμνά για τον ορισμό μελών του Διοικητικού Συμ¬ 
βουλίου τωνΤαμείων Πρόνοιας και Προστασίας Πολυτέ¬ 
κνων, όταν η έδρα τωνΤαμείων είναι στο Δήμο. 

(Αρμοδιότητες εφαρμογής κοινωνικών πολιτικών) 

Υλοποιεί δράσεις και προγράμματα κοινωνικής πολιτι¬ 
κής συμπληρωματικά με τις δράσεις και τα προγράμματα 
κοινωνικής πολιτικής που υλοποιούνται από τα Νομικά 
πρόσωπα του Δήμου. Στο πλαίσιο αυτό ενδεικτικά: 

(α) Διενεργεί κοινωνικές έρευνες για τη χορήγηση των 
επιδομάτων πρόνοιας. 

(β) Ασκεί κοινωνική εργασία με άτομα, οικογένειες και 
κοινωνικές ομάδες. 

(γ) Λειτουργεί μονάδες συμβουλευτικής, ψυχολογικής 
και κοινωνικής υποστήριξης. 

(δ) Συνεργάζεται με τα σχολεία της περιοχής για ενη¬ 
μέρωση σε κοινωνικά θέματα (ΑΙΡ5, ναρκωτικά κ.λπ.) και 
σε συνεργασία με τους συλλόγους γονέων διοργανώνει 
Σχολές Γονέων. 

(ε) Υλοποιεί προγράμματα πρόληψης και αντιμετώ¬ 
πισης ψυχοκοινωνικών και οικονομικών προβλημάτων 
(προσφύγων, μεταναστών, παλιννοστούντων, φυλακι¬ 
σμένων, υπερηλίκων κ.λπ.). 

(στ) Υλοποιεί δράσεις προστασίας περιθαλπομένων 
σε ιδρύματα κλειστής περίθαλψης. 

(ζ) Υλοποιεί δράσεις προστασίας μονογονεϊκών οικο¬ 
γενειών. 

(Αρμοδιότητες Εφαρμογής Προγραμμάτων Κοινωνι¬ 
κής Προστασίας) 

1) Μεριμνά για την εφαρμογή προγραμμάτων Κοινω¬ 
νικής Πρόνοιας που στοχεύουν στη στήριξη αστέγων 
και οικονομικά αδυνάτων πολιτών. Στο πλαίσιο αυτό και 
σύμφωνα με τις δικαιοδοσίες που δίδονται στο Δήμο με 
τις ισχύουσες διατάξεις: 

(α) Μεριμνά για την παροχή οικονομικής ενίσχυσης 
των αυτοστεγαζομένων, για τη σχετική μίσθωση ακι¬ 
νήτων, τη ρύθμιση διαφόρων θεμάτων κοινωνικής κα¬ 


τοικίας και την επιβολή κυρώσεων για παραβάσεις της 
οικείας νομοθεσίας. 

(β) Εκδίδει πιστοποιητικά οικονομικής αδυναμίας. 

(γ) Μεριμνά για την καταβολή επιδομάτων σε τυφλούς, 
κωφάλαλους, ανασφάλιστους παραπληγικούς, τετρα- 
πληγικούς και ακρωτηριασμένους, διανοητικά καθυστε¬ 
ρημένους, ανίκανους προς εργασία, υποφέροντες από 
εγκεφαλική παράλυση (σπαστικούς), απροστάτευτους 
ανήλικους, υποφέροντες από αιμολυτική αναιμία και βα¬ 
ριά ανάπηρους, καθώς και σε λοιπά άτομα δικαιούμενα 
παροχής κοινωνικής προστασίας, σύμφωνα με τις δια¬ 
τάξεις της σχετικής νομοθεσίας, καθώς και των οικείων 
κανονιστικών ρυθμίσεων. 

(δ) Εισηγείται τη δωρεάν παραχώρηση της χρήσης οι¬ 
κημάτων ένεκα απορίας ή για άλλους σοβαρούς λόγους. 

(ε) Προβαίνει στην αναγνώριση δικαιούχων στεγαστι- 
κής συνδρομής. 

(στ) Εισηγείται την έκδοση αποφάσεων παροχής κοι¬ 
νωνικής προστασίας. 

(ζ) Εισηγείται την χορήγηση αδειών διενέργειας λαχει- 
οφόρων αγορών, εράνων και φιλανθρωπικών αγορών. 

(η) Χορηγεί κάρτες αναπηρίας έπειτα από γνωμάτευση 
της Επιτροπής Πιστοποίησης Αναπηρίας. 

2) Παρέχει γραμματειακή υποστήριξη προς τη Διεύ¬ 
θυνση Κοινωνικής Αλληλεγγύης και Κοινωνικών Υπο¬ 
θέσεων και τα Τμήματά της (τήρηση πρωτοκόλλου, δι¬ 
εκπεραίωση και αρχειοθέτηση αλληλογραφίας, θέματα 
προσωπικού κ.λπ.). 

(Αρμοδιότητες Πολιτικών Ισότητας των φύλων) 
Σχεδιάζει, εισηγείται και μεριμνά για την εφαρμογή 
προγραμμάτων και μέτρων που στοχεύουν στην ισότητα 
γυναικών και ανδρών σε όλους τους τομείς. Στο πλαίσιο 
αυτό μεριμνά για: 

(α) Τη λήψη μέτρων για την πρόληψη και καταπολέμη¬ 
ση της βίας κατά των γυναικών και των παιδιών. 

(β) Την ανάπτυξη δράσεων για την καταπολέμηση των 
κοινωνικών στερεότυπων με βάση το φύλο. 

(γ) Την ανάπτυξη ειδικών προγραμμάτων για ευπαθείς 
ομάδες γυναικών. 

(δ) Τ ην ανάπτυξη δράσεων για την αύξηση της συμμε¬ 
τοχής των γυναικών στην απασχόληση. 

(ε) Τη λήψη μέτρων για την εναρμόνιση επαγγελματι¬ 
κών και οικογενειακών υποχρεώσεων. 

(στ) Τ ην ανάπτυξη δράσεων για την κοινωνική και πο¬ 
λιτική συμμετοχή των γυναικών και την προώθηση τους 
στα κέντρα λήψης αποφάσεων. 

(Αρμοδιότητες Προστασίας και Προαγωγής της Δη¬ 
μόσιας Υγείας) 

1) Σχεδιάζει, προγραμματίζει και μεριμνά για την εφαρ¬ 
μογή μέτρων για την προστασία της δημόσιας υγείας. 
Στο πλαίσιο αυτό και σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις: 

(α) Μεριμνά για τον υγειονομικό έλεγχο των δημοτικών 
δεξαμενών νερού. 

(β) Μεριμνά για τον υγειονομικό έλεγχο των καταστη¬ 
μάτων και επιχειρήσεων. 

(γ) Μεριμνά για τον έλεγχο της ηχορύπανσης, της κοι¬ 
νής ησυχίας και της εκπομπής ρύπων, θορύβων και άλ¬ 
λων επιβαρύνσεων του περιβάλλοντος από τροχοφόρα. 

(δ) Χορηγεί βιβλιάρια υγείας στους εκδοροσφαγείς. 

(ε) Παρέχει συνδρομή στο έργο του Ε.Φ.Ε.Τ. και διενερ¬ 
γεί ελέγχους ή άλλες πράξεις, που ζητούν τα εντεταλμένα 
όργανα του Ε.Φ.Ε.Τ. και σύμφωνα με τις οδηγίες τους. 
(Συνεργασία με τον τομέα ζωικής παραγωγής της υπη¬ 
ρεσίας αγροτικής παραγωγής, όταν απαιτείται). 

(στ) Μεριμνά για την τήρηση των κανόνων υγιεινής 
στα δημόσια και ιδιωτικά σχολεία της περιοχής. 

2) Σχεδιάζει, προγραμματίζει και μεριμνά για την εφαρ¬ 
μογή προγραμμάτων και μέτρων για την προαγωγή της 
δημόσιας υγείας. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: 

(α) Μεριμνά για την εφαρμογή προγραμμάτων εμβο¬ 
λιασμών. 

(β) Μεριμνά για την υλοποίηση ι) προγραμμάτων δη¬ 
μόσιας υγιεινής που οργανώνονται από το Υπουργείο 
Υγείας και Κοινωνικής Αλληλεγγύης ή από άλλα Υπουρ¬ 
γεία, το κόστος των οποίων βαρύνει απευθείας τον προ¬ 
ϋπολογισμό του αντίστοιχου Υπουργείου ιι) εκτάκτων 
προγραμμάτων δημόσιας υγείας, τα οποία εκτελούνται 
με έκτακτη χρηματοδότηση ιιι) προγραμμάτων δημόσιας 
υγείας που χρηματοδοτούνται από πόρους της Ευρω¬ 
παϊκής Ένωσης. 

(γ) Εκδίδει τοπικές υγειονομικές διατάξεις και λαμβάνει 
μέτρα σε θέματα δημόσιας υγιεινής. 

(δ) Μεριμνά για την πληροφόρηση των δημοτών για 
θέματα δημόσιας υγείας. 

(ε) Οργανώνει αυτοτελώς ή σε συνεργασία με τις αντί¬ 
στοιχες περιφερειακές υπηρεσίες ειδικά προγράμματα 
για την προστασία και προαγωγή της Δημόσιας Υγείας 
στην περιοχή αρμοδιότητας του Δήμου, σύμφωνα με τις 
κείμενες διατάξεις. 

3) Ρυθμίζει διάφορα διοικητικά ζητήματα που σχετί¬ 
ζονται με τη δημόσια υγεία στην περιοχή του Δήμου. 
Στο πλαίσιο αυτό και σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις: 

(α) Εισηγείται τον ορισμό ιατρών προς εξέταση επαγ- 
γελματιών και εργαζομένων σε καταστήματα υγειονο¬ 
μικού ενδιαφέροντος για τη χορήγηση σε αυτούς βιβλι¬ 
αρίων υγείας. 

(β) Εισηγείται την επιβολή κυρώσεων σε ιατρούς, οι 
οποίοι πωλούν φάρμακα χωρίς άδεια, καθώς και σε βά¬ 
ρος ιατρών και φαρμακοποιών για κατοχή ή πώληση 
δειγμάτων φαρμάκων. 

(γ) Εισηγείται τον ορισμό ελεγκτή γιατρού ΟΓΑ για τα 
ν.π.δ.δ. της περιοχής του Δήμου. 

(Αρμοδιότητες εφαρμογής - υλοποίησης του προγράμ¬ 
ματος «Βοήθεια στο σπίτι») 

Μεριμνά για την παροχή σε ηλικιωμένους και άτομα 
με αναπηρίες, κατ’ οίκον δωρεάν οργανωμένης και συ¬ 
στηματικής πρωτοβάθμιας κοινωνικής φροντίδας και 
φροντίδας υγείας. Οι υπηρεσίες είναι εξατομικευμένες 
και προσαρμοσμένες στις ανάγκες του κάθε εξυπηρε¬ 
τούμενου. 

Παρέχονται από ειδικευόμενο και καταρτισμένο 
προσωπικό μέσω περιοδικών επισκέψεων κατ' οίκον, 
ανάλογα με τις ανάγκες και τις ιδιαιτερότητες του κάθε 
ωφελούμενου. Οι κύριες υπηρεσίες που προσφέρονται 


είναι τρεις: Κοινωνική Εργασία, Νοσηλευτική Φροντίδα 
και Οικογενειακή Βοήθεια. Στο πλαίσιο αυτό ενδεικτικά: 

(α) Παρέχει ατομική κοινωνική στήριξη και υποστηρι¬ 
κτική κοινωνική εργασία με την οικογένεια και το ευρύ¬ 
τερο υποστηρικτικό περιβάλλον. 

(β) Παρέχει συμβουλευτική υποστήριξη. 

(γ) Παρέχει κοινωνική στήριξη οικογένειας. 

(δ) Διαμεσολαβεί σε δημόσιες υπηρεσίες, ασφαλιστι¬ 
κούς οργανισμούς, υγειονομικές επιτροπές, υπηρεσίες 
υγείας, γιατρούς, ιατρικά κέντρα, νοσοκομεία. 

(ε) Εκτιμά τις τοπικές ανάγκες και αναπροσαρμόζει το 
πρόγραμμα σε πραγματικές ανάγκες. 

(στ) Συνεργάζεται με όλους τους τοπικούς φορείς για 
την καλύτερη εξυπηρέτηση του πολίτη. 

(ζ) Εντοπίζει τις δράσεις που μπορούν να καλυφθούν 
από εθελοντές και οργανώνει την εθελοντική προσφορά 
και αναζήτηση. Εκπαιδεύει και εποπτεύει τους εθελοντές. 

(η) Αναζήτα πληροφορίες για υπηρεσίες και δυνατότη¬ 
τες καθώς και παρέχει πληροφορίες για δικαιώματα και 
υπηρεσίες που αφορούν τον εξυπηρετούμενο. 

(θ) Υλοποιεί δράσεις και εκδηλώσεις με στόχο την ενη¬ 
μέρωση της κοινότητας για τα προγράμματα. 

(ι) Παρέχει νοσηλευτική φροντίδα. 

(ια) Παρακολουθεί - επιτηρεί τυχόν φαρμακευτική 
αγωγή. 

(ιβ) Συνεργάζεται με τον γιατρό για συνταγογράφηση 
και προμήθεια φαρμάκων. 

(ιγ) Παρέχει πρώτες βοήθειες και περιποίηση τραυμά¬ 
των, πρόληψη και περιποίηση κατακλίσεων. 

(ιδ) Φροντίζει για την ατομική - προσωπική καθημε¬ 
ρινή υγιεινή. 

(ιε) Διασφαλίζει την ατομική υγιεινή και την εκπαίδευ¬ 
ση για την καθημερινή ατομική υγιεινή. 

(ιστ) Εκπαιδεύει τον φροντιστή της οικογένειας. 

(ιζ) Συνεργάζεται με άλατα νοσηλευτικά ιδρύματα και 
τις τοπικές μονάδες υγείας. 

(ιη) Μεριμνά για την οικιακή καθαριότητα. 

(ιθ) Μεριμνά για την Ατομική - προσωπική καθημερινή 
φροντίδα. 

(κ) Βοηθάει στις αγορές ειδών πρώτης ανάγκης τρο¬ 
φίμων και ατομικής υγιεινής. 

(κα) Διεκπεραιώνει υποθέσεις προς ΔΕΚΟ, τράπεζες 
κ.λπ. 

Το άρθρο 19 θα έχει ως εξής: 

Άρθρο 19 

Οργανικές θέσεις με σχέση εργασίας Δημοσίου 

Δικαίου 

1. Οι θέσεις του μονίμου προσωπικού του Δήμου δια- 
κρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Τα προσόντα διορισμού περιγράφονται στο π.δ. 37α/ 
1987, στο π.δ. 22/1990 και στο π.δ. 50/2001, όπως εκά- 
στοτε ισχύουν. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

ΚΛΑΔΟΣ Π Ε 

ΟΡΓΑΝΙΚΕΣ 

ΘΕΣΕΙΣ 

ΠΕ Διοικητικού 

14 

ΠΕ Διοικητικού (Κοινωνιολόγος) 

4 

ΠΕ Διοικητικού - Οικονομικού 

3 

ΠΕ Οικονομικού - Λογιστικού (με πτυχίο 
Λογιστών Α' τάξης) 

1 

ΠΕ Διοικητικού (Οικονομολόγος) 

1 

ΠΕ Οικονομολόγος (Λογιστής - Φοροτε¬ 
χνικός) 

1 

ΠΕ Οικονομολόγων 

2 

ΠΕ Μηχανολόγων Μηχανικών 

3 

ΠΕ Ηλεκτρολόγων Μηχανικών 

1 

ΠΕ Αρχιτεκτόνων Μηχανικών 

3 

ΠΕ Πολιτικών Μηχανικών 

6 

ΠΕ Μηχανικών Περιβάλλοντος 

1 

ΠΕ Μηχανικών Χωροταξίας - Πολεοδομίας 
και Περιφερειακής Ανάπτυξης 

1 

ΠΕ Συγκοινωνιολόγων 

1 

ΠΕ Γεωπόνων 

2 

Π Ε Τοπογράφων Μηχανικών 

2 

ΠΕ Διεκπεραίωσης Υποθέσεων Πολιτών 

8 

ΠΕ Ιατρών 

1 

ΠΕ Κτηνιάτρων 

1 

ΠΕ Ψυχολόγων 

2 

ΠΕ Νηπιαγωγών 

2 

Σύνολο θέσεων ΠΕ 

60 


3. Στην κατηγορία Τεχνολογικής Εκπαίδευσης υπάγο¬ 
νται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣΤΕ 

ΟΡΓΑΝΙΚΕΣ 

ΘΕΣΕΙΣ 

ΤΕ Διεκπεραίωση Υποθέσεων Πολιτών (ΚΕΠ) 

6 

ΤΕ Τοπικής Αυτοδιοίκησης 

1 

ΤΕ Πολιτικών Μηχανικών Έργων Υποδομής 

5 

ΤΕ Πολιτικών Μηχανικών Δομικών Έργων 

4 

ΤΕΤεχνολόγων Ηλεκτρολόγων Μηχανικών 

5 

ΤΕΤεχνολόγων Μηχανολόγων Μηχανικών 

1 

ΤΕ Τοπογράφων Μηχανικών 

2 

ΤΕΤεχνολόγων Γεωπονίας 

1 

ΤΕ Διοικητικού - Λογιστικού 

10 

ΤΕ Κοινωνικής Εργασίας 

1 

ΤΕ Κοινωνικών Λειτουργών 

4 


ΤΕ Βρεφονηπιοκόμων 

9 

ΤΕ Εποπτών Υγείας 

1 

ΤΕ Νοσηλευτών 

3 

Σύνολο θέσεων ΤΕ 

53 


4. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣ ΔΕ 

ΟΡΓΑΝΙΚΕΣ 

ΘΕΣΕΙΣ 

ΔΕ Διοικητικού 

32 

ΔΕ Τεχνικός / Τοπογράφος 

1 

ΔΕ Δομικών Έργων 

2 

ΔΕ Σχεδιαστών 

1 

ΔΕ Τεχνιτών (Υδραυλικών) 

5 

ΔΕ Δενδροκηπουρών - Δενδροκόμων - 
Κηπουρών - Ανθοκόμων 

4 

ΔΕ Ηλεκτρολόγων 

5 

ΔΕ Μηχανοτεχνιτών Αυτοκινήτων 

1 

ΔΕ Χειριστών Μηχανημάτων Έργων 

8 

ΔΕ Οδηγών Αυτοκινήτων 

17 

ΔΕ Οδηγών Αυτοκινήτου Απορριμματο¬ 
φόρου 

2 

ΔΕ Οδηγών Λεωφορείου 

1 

ΔΕ Προσωπικού Η/Υ 

1 

ΔΕ Τεχνικών Ηλεκτρονικών 

1 

ΔΕ Βοηθών Βρεφονηπιοκόμων 

6 

ΔΕ Μαγειρισσών 

6 

ΔΕ Διεκπεραίωσης Υποθέσεων Πολιτών 

2 

ΔΕ Νοσηλευτών 

3 

Σύνολο θέσεων ΔΕ 

98 


5. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣ ΥΕ 

ΟΡΓΑΝΙΚΕΣ 

ΘΕΣΕΙΣ 

ΥΕ Κλητήρων - Θυρωρών Γενικών Καθη¬ 
κόντων 

2 

ΥΕ Προσωπικού Καθαριότητας 

6 

ΥΕ Εργατών Καθαριότητας 

20 

ΥΕ Εργατών Καθαριότητας Εσωτερικών 
Χώρων 

2 

ΥΕ Εργατών Γενικά 

4 

ΥΕ Οικογενειακών Βοηθών 

8 

Σύνολο θέσεων ΥΕ 

42 

Από την απόφαση αυτή προκαλείται δαπάνη, η οποία, 
δυνάμει της παρ. 7 του αρ. 91 του ν. 4583/2018, ειδικά για 
το οικονομικό έτος 2019, καλύπτεται από τις πιστώσεις 
του Προγράμματος «Βοήθεια στο Σπίτι» που προβλέ- 
πονται στην παρ. 2 του άρθρου 153 του ν. 4483/2017, 
οι οποίες μεταφέρονται στον προϋπολογισμό του 
Υπουργείου Εσωτερικών και αποδίδονται με απόφαση 
του Υπουργού Εσωτερικών στους δικαιούχους δήμους, 
ενώ από το 2020 και εφεξής, εγγράφεται ειδική πίστωση 
στον προϋπολογισμό του Υπουργείου Εσωτερικών, η 
οποία αποδίδεται με απόφαση του Υπουργού Εσωτερι¬ 
κών στους δικαιούχους δήμους (Α.Λ.Ε./Υπ. Εσωτερικών: 
2310401001). 

Κατά τα λοιπά ισχύει η 240982/21-12-2016 (Β' 4398) 
απόφαση του Γενικού Γραμματέα Αποκεντρωμένης Δι¬ 
οίκησης Πελοποννήσου, Δυτικής Ελλάδας και Ιονίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Φεβρουάριου 2019 

Με εντολή Συντονιστή 

Αποκεντρωμένης Διοίκησης 

Η Αναπληρώτρια Γενική Διευθύντρια 

ΓΕΩΡΓΙΑ ΠΑΤΑΚΙΑΡΑ 


Αριθμ. 28079 _ (2) 

Τροποποίηση της 4260/791 /23-01-2012 (Β’ 231) 
απόφασης του Γενικού Γραμματέα της Αποκε¬ 
ντρωμένης Διοίκησης Πελοποννήσου, Δυτ. Ελ¬ 
λάδας και Ιονίου περί έγκρισης Οργανισμού Εσω¬ 
τερικής Υπηρεσίας Δήμου Αρχαίας Ολυμπίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

Ι.Τις διατάξεις του ν. 3852/2010 «Πρόγραμμα ΚΑΛΛΙ¬ 
ΚΡΑΤΗΣ» (Α’ 87) και ιδίως των άρθρων 97 και 280. 

2. Τις διατάξεις του άρθρου 8 του π.δ. 139/2010 (Α' 232) 
Οργανισμός της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου. 

3. Τις διατάξεις του άρθρου 10 του ν. 3584/2007 (Α' 
143) και των π.δ. των 22/1990 (Α' 7) και 50/2001 (Α' 39), 
όπως ισχύουν, καθώς και την ισχύουσα νομοθεσία «περί 
αρμοδιοτήτων των Ο.Τ.Α. Α' βαθμού». 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ98Α). 

5. Τις διατάξεις του άρθρου 28 του ν. 4325/2015 (Α' 
47) «Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση. Απο¬ 
κατάσταση αδικιών και άλλες διατάξεις», καθώς και του 
άρθρου 28Α του ίδιου νόμου, το οποίο προστέθηκε με το 
άρθρο 24 του ν. 4368/2016 (Α' 21) «Μέτρα για την επιτά¬ 
χυνση του κυβερνητικού έργου και άλλες διατάξεις» και 


την υπουργική απόφαση 15870/15-05-2017 (ΥΟΔΔ 250) 
του Υπουργού Εσωτερικών περί διορισμού Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

6. Τις διατάξεις του άρθρου 91 του ν. 4583/2018 (Α' 
212) «Κατάργηση των διατάξεων περί μείωσης των συ¬ 
ντάξεων, ενσωμάτωση στην Ελληνική Νομοθεσία της 
Οδηγίας 2016/97/ΕΕ του Ευρωπαϊκού Κοινοβουλίου και 
του Συμβουλίου της 20ής Ιανουάριου 2016 σχετικά με τη 
διανομή ασφαλιστικών προϊόντων και άλλες διατάξεις». 

7. Τα αριθ. πρωτ. 4947/24-01-2019 (ΑΔΑ: 615Ν465ΧΘ7- 
ΚΛΑ) και 1921/11-01-2019 (ΑΔΑ: 9ΕΡ7465ΧΘ7-Π16) 
έγγραφα του Υπουργείου Εσωτερικών, σχετικά με την 
παροχή οδηγιών για την εφαρμογή του άρθρου 91 του 
ν. 4583/2018. 

8. Την 140634/22-06-2017 (Β' 2208) απόφαση του 
Συντονιστή της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου περί μεταβίβασης 
δικαιώματος υπογραφής «Με εντολή Συντονιστή». 

9. Την 4260/791/23-01-2012 (Β' 231) απόφαση του Γε¬ 
νικού Γραμματέα της Αποκεντρωμένης Διοίκησης Πελο¬ 
ποννήσου, Δυτικής Ελλάδας και Ιονίου, περί έγκρισης του 
Οργανισμού Εσωτερικής Υπηρεσίας (ΟΕΥ) του Δήμου 
Αρχαίας Ολυμπίας. 

10. Την 4/30-01-2019 απόφαση του Δημοτικού Συμ¬ 
βουλίου του Δήμου Αρχαίας Ολυμπίας, αναφορικά με 
την τροποποίηση του ΟΕΥ του Δήμου και σύσταση ορ¬ 
γανικών θέσεων μονίμου προσωπικού, στο πλαίσιο του 
προγράμματος «ΒΟΗΘΕΙΑ ΣΤΟ ΣΠΙΤΙ», αποφασίζουμε: 

Εγκρίνουμε την 4/30-01-2019 απόφαση του Δημοτι¬ 
κού Συμβουλίου Αρχαίας Ολυμπίας, αναφορικά με την 
ένταξη του προγράμματος «Βοήθεια στο Σπίτι» στο Δήμο 
και την τροποποίηση του ΟΕΥ, όπως παρακάτω: 

1. Εντάσσεται το Πρόγραμμα «Βοήθεια στο Σπίτι», 
που υλοποιεί το Νομικό Πρόσωπο του Δήμου Αρχαίας 
Ολυμπίας με την επωνυμία «ΚΟΙΝΩΦΕΛΗΣ ΕΠΙΧΕΙΡΗΣΗ 
ΔΗΜΟΥ ΑΡΧΑΙΑΣ ΟΛΥΜΠΙΑΣ - ΚΕΔΑΟ» στο Δήμο Αρχαί¬ 
ας Ολυμπίας κατ' εφαρμογή των διατάξεων του άρθρου 
91 τουν. 4483/2018. 

2. Τροποποιούμε την 4260/791/23-01-2012 (Β' 231) 
απόφαση του Γενικού Γραμματέα Αποκεντρωμένης Δι¬ 
οίκησης Πελοποννήσου, Δυτικής Ελλάδας και Ιονίου και 
συστήνουμε οργανικές θέσεις ως ακολούθως: 

Στο μέρος 1, άρθρο 1 «Διάρθρωση Κεντρικών Υπηρε¬ 
σιών», Ενότητα Ε: «Υπηρεσίες Κοινωνικής Προστασίας, 
Παιδείας και Πολιτισμού» προστίθεται εδάφιο δ), σύμφω¬ 
να με το οποίο στο «Τμήμα Κοινωνικής Προστασίας Παι¬ 
δείας και Πολιτισμού», συστήνεται «Γραφείο Προγράμ¬ 
ματος "Βοήθεια στο Σπίτι"» με τα εξής παραρτήματα: 
Αρχαίας Ολυμπίας, Λαμπείας, Λασιώνας και Φολόης. 

Στο μέρος 2, «Αρμοδιότητες Υπηρεσιών» και στο άρ¬ 
θρο 12, «ΑρμοδιότητεςΤμήματος Κοινωνικής Προστασί¬ 
ας Παιδείας και Πολιτισμού» της ενότητας Ε, «Υπηρεσίες 
Κοινωνικής Προστασίας, Παιδείας και Πολιτισμού», προ¬ 
στίθεται εδάφιο δ), «Αρμοδιότητες γραφείου Προγράμ¬ 
ματος "Βοήθεια στο Σπίτι"», ως εξής: 

Παροχή υπηρεσιών πρωτοβάθμιας κοινωνικής φρο¬ 
ντίδας στους ηλικιωμένους και τα άτομα με αναπηρία, 
στους τομείς: 

• Συμβουλευτικής και ψυχοσυναισθηματικής υποστή¬ 
ριξης στις ομάδες στόχο και στην Οικογένεια. 

• Εξασφάλιση υπηρεσιών, παροχών και μέτρων κοινω¬ 
νικής προστασίας. 

• Έμπρακτης υπεράσπισης και προώθησης των ατομι¬ 
κών και κοινωνικών δικαιωμάτων και ευαισθητοποίησης 
του άμεσου και ευρύτερου κοινωνικού περιβάλλοντος. 

• Νοσηλευτικής πρωτοβάθμιας φροντίδας (όπως αυτή 
ορίζεται στο πρόγραμμα σπουδών σε συνδυασμό μετά 
επαγγελματικά δικαιώματα των στελεχών). 

• Οικογενειακής - Οικιακής βοηθητικής φροντίδας και 
ικανοποίησης πρακτικών αναγκών διαβίωσης. 

• Φροντίδα της ατομικής υγιεινής και καθαριότητας. 

• Αγωγή Υγείας και Πρόληψης. 

• Προσαρμογής και βελτίωσηςτηςχρήσηςτου σπιτιού 
και προσπέλασης των χώρων καθώς και του εξοπλισμού 
του σπιτιού και του εξωτερικού περιβάλλοντος. 

• Διασυνδετικής με άλλους φορείς, δίκτυα υπηρεσίες 
και προγράμματα για την αξιοποίηση των υπηρεσιών, 
μέσων και παροχών τους για την κάλυψη των αναγκών 
αξιοπρεπούς και υγιούς διαμονής, διαβίωσης, υγειονο¬ 
μικής περίθαλψης, σίτισης κ.λπ. 

• Διευκόλυνσης των αναγκών μετακίνησης, ενημέρω¬ 
σης και επικοινωνίας. 

• Διευκόλυνσης της πολιτιστικής, θρησκευτικής και 
κοινωνικής συμμετοχής και δραστηριοποίησης. 

• Σύνταξης κοινωνικών εκθέσεων που αφορούν το σύ¬ 
νολο των αρμοδιοτήτων της υπαγόμενης Διεύθυνσης. 

- Στο μέρος 4, «θέσεις Προσωπικού», άρθρο 21, «Ορ¬ 
γανικές θέσεις με σχέσεις εργασίας Δημοσίου Δικαίου», 

α) Συνιστώνται οι εξής θέσεις που αφορούν προσωπι¬ 
κό που ήδη απασχολείται στο Ν.Π.Ι.Δ του Δήμου Αρχαίας 
Ολυμπίας με την επωνυμία «ΚΟΙΝΩΦΕΛΗΣ ΕΠΙΧΕΙΡΗΣΗ 
ΔΗΜΟΥ ΑΡΧΑΙΑΣ ΟΛΥΜΠΙΑΣ - ΚΕΔΑΟ»; 


Στην παρ. 2 



Στην παρ. 5: 


ΚΛΑΔΟΣ ΥΕ 

ΑΡΙΘΜΟΣ ΣΥΝΙΣΤΩΜΕΝΩΝ 
ΟΡΓΑΝΙΚΩΝ ΘΕΣΕΩΝ 

ΥΕ ΟΙΚΟΓΕΝΕΙΑΚΩΝ 
ΒΟΗΘΩΝ 

6 


Περαιτέρω ο Δήμος έχει το δικαίωμα να συστήσει επι¬ 
πλέον οργανικές θέσεις μόνιμου προσωπικού, αριθμού 
ίσου με το επτά τοις εκατό (7%) αυτών, σε κλάδους και 
κατηγορίες επιλογής του οικείου Ο.Τ.Α. και πάντως συνα¬ 
φείς με την παροχή των υπηρεσιών του Προγράμματος 
«Βοήθεια στο Σπίτι». 

Κατόπιν τούτου 

β) Συνιστώνται επιπλέον θέσεις οι οποίες θα καλυ¬ 
φθούν σύμφωνα με τα οριζόμενα στο άρθρο 3 του 
ν. 2643/1998 ως εξής: 


Στην παρ. 3: 


ΚΛΑΔΟΣΤΕ 

ΑΡΙΘΜΟΣ ΣΥΝΙΣΤΩΜΕΝΩΝ 
ΟΡΓΑΝΙΚΩΝ ΘΕΣΕΩΝ 

ΤΕ ΝΟΣΗΛΕΥΤΩΝ 

1 


Από την απόφαση αυτή προκαλείται δαπάνη, η οποία, 
δυνάμει της παρ. 7 του αρ. 91 του ν. 4583/2018, ειδικά για 
το οικονομικό έτος 2019, καλύπτεται από τις πιστώσεις 
του Προγράμματος «Βοήθεια στο Σπίτι» που προβλέ- 
πονται στην παρ. 2 του άρθρου 153 του ν. 4483/2017, 
οι οποίες μεταφέρονται στον προϋπολογισμό του 
Υπουργείου Εσωτερικών και αποδίδονται με απόφαση 
του Υπουργού Εσωτερικών στους δικαιούχους δήμους, 
ενώ από το 2020 και εφεξής, εγγράφεται ειδική πίστωση 
στον προϋπολογισμό του Υπουργείου Εσωτερικών, η 
οποία αποδίδεται με απόφαση του Υπουργού Εσωτερι¬ 
κών στους δικαιούχους δήμους (Α.Λ.Ε./Υπ. Εσωτερικών: 
2310401001). 

Κατά τα λοιπά ισχύει η 4260/791/23-01-2012 (Β’ 231) 
απόφαση του Γενικού Γραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου, 
περί έγκρισης του Οργανισμού Εσωτερικής Υπηρεσίας 
(ΟΕΥ) του Δήμου Αρχαίας Ολυμπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Φεβρουάριου 2019 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Γενική Διευθύντρια 


ΓΕΩΡΓΙΑ ΠΑΤΑΚΙΑΡΑ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























